უილიამ ჰაგინსი

უილიამ ჰაგინსი (ინგლ. William Huggins; დ. 7 ფურთუთა, 1824, ლონდონი, ინგლისი — ღ. 12 მესი, 1910, ლონდონი, ინგლისი) — ინგლისარი ასტრონომი, ნამუთ მუში ოსური მარგარეტიწკჷმა ართო მოღალენდჷ ასტრონომიული სპექტროსკოპიაშ დარგის. ჰაგინსიქ მუშ ჸუდეს ეიოგჷ კერძო ობსერვატორია. ტელესკოპეფიშ გიმორინაფათ ჰაგინსიქ, მუშ ოსურიწკჷმა ართო გიმირკვიუ შხვადოშხვა კოსმოსური ობიექტეფიშ სპექტრალური ემისიაშ ღოზეფი, აბზორფციაშ ღოზეფი. ჰაგინსი რდჷ ართ-ართი მაართა ასტრონომი, ნამუქჷთ სპექტროსკოპიშ გიმორინაფათ აკეთჷ ნირსეულეფიშ დო გალაქტიკეფიშ დიფერენციაცია. ნირსეულეფი აირეფს მოგენდეს დო გალაქტიკეფი უმოსო მურიცხეფს. ჰაგინსი 1865 წანაშე რდჷ ლონდონიშ ომაფე ჯარალუაშ მაკათური დო 1900-1905 წანეფს რდჷ თიში პრეზიდენტი. 1876-1878 წანეფს მუშენდჷ ასტრონომიაშ ომაფე ჯარალუაშ პრეზიდენტო. ჰაგინსიშ ჯოხონობაშ რე ართ-ართი კრატერი თუთას დო ართი ასტეროიდი.

ჯილდოეფი დო პრემიეფი
 1865: ლონდონიშ ომაფე ჯარალუაშ მაკათური
 1866: ომაფე მენდალი
 1867: ასტრონომიაშ ომაფე ჯარალუაშ ორქოშ მენდალი
 1870: ლალანდიშ პრემია
 1880: რუმფორდიშ მენდალი
 1882: ვალციშ პრემია
 1883: შვედეთიშ მენცარობეფიშ ომაფე აკადემიაშ მაკათური
 1885: ასტრონომიაშ ომაფე ჯარალუაშ ორქოშ მენდალი
 1885: ბეიკერიშ ლექციაშ პრემია
 1888: ჟანსენიშ მენდალი
 1897: Order of the Bath-იშ რაინდი-კომანდორი
 1898: კოპლიშ მენდალი
 1901: ჰენრი დრეიპერიშ მენდალი
 1902: Order of Merit
 1904: ბრიუსიშ მენდალი

რესურსეფი ინტერნეტის

 Huggins, Sir William (1824–1910) Barbara J. Becker, Oxford Dictionary of National Biography, 2004 
 Audio description of Huggins' work
 Eclecticism, Opportunism, and the Evolution of a New Research Agenda: William and Margaret Huggins and the Origins of Astrophysics Barbara J. Becker

კატეგორია:ინგლისარეფი
კატეგორია:ინგლისარი ასტრონომეფი
კატეგორია:დუნაბადი 1824
კატეგორია:ნაღურა 1910